Vilniaus Žalgirio stadionas

Žalgirio stadionas (iki II pasaulinio karo Piromonto stadionas, 1948–1961 m. Respublikinis stadionas, Centrinis stadionas, Spartako stadionas, nuo 1962 m. Vilniaus centrinis Žalgirio stadionas, LTSR Valstybinis stadionas) – buvęs didžiausias Lietuvos stadionas, daugiafunkcis stadionas Vilniaus Šnipiškių mikrorajone. Atidarytas XX a. tarpukariu, nugriautas XXI a. pradžioje, dabar išlikęs vienas stadiono stulpas.

Beveik pusę amžiaus iki 2011 m. stadionas buvo Vilniaus „Žalgirio“ klubo namų arena; kurį laiką iki 2008 m. FC Vilnius, 2007 m. Visagino „Intero“, 2011 m. REO Vilnius komandų namų aikštė. Stadione vyko 16 Lietuvos futbolo taurės finalų (1947, 1948, 1950, 1953, 1963, 1965, 1966, 1971, 1975, 1977, 1977, 1982, 1983, 1996, 1998, 2008 m.).

 Istorija 
miniatiūra|kairėje|Įėjimas į stadioną, 2012 m.

Iki 1831 m. dabartinio „Žalgirio“ stadiono vietoje buvo žydų kapinės (veikusios XVI–XIX a.), kuriose buvo palaidotas Vilniaus Gaonas (1720–1797).

1921 m. pradėtos stadiono statybos Piromonte, 1922 m. dar nebaigus statybų jis buvo atidarytas. Atidarymo iškilmėse dalyvavo maršalas Juzefas Pilsudskis, atidarymo rungtynes žaidė dvi karių sporto komandos. Stadione vykdavo futbolo ir lengvosios atletikos varžybos, 1936 m. čia vyko visos Lenkijos lengvosios atletikos čempionatas.https://www.lrt.lt/mediateka/irasas/2000242069/pirmieji-futbolo-stadionai-vilniuje-futbolininkai-ant-tauro-kalno-pilsudskio-perdavimas-ir-is-lektuvo-ismestas-kamuolys

1941 m. pradėti Vilniaus stadiono statybos projektavimo darbai, nors Vilniaus centrinis (Piromonto) stadionas minimas dar 1941 m. gegužės 25 d. Per II pasaulinį karą stadionas nukentėjo į jį nukritus bomboms. Stadionas pradėtas statyti iš karto po II pasaulinio karo vokiečių belaisvių ir pastatytas 1948 m. Iš pradžių jis vadinosi „Spartako“ (respublikinis, vėliau – centrinis), nuo 1962 m. – „Žalgirio“ vardu. Stadionas buvo didžiausias Pabaltijo respublikose.Sportas (laikraštis). 1952 m., Nr. 1, psl. 2.

1950 m. liepos 21 d. stadionas atidarytas kaip Vilniaus centrinis stadionas, kuriame buvo 15 000 sėdimųjų vietų. Tą dieną I lygos varžybose Vilniaus „Spartakas“ įveikė Dzerzinec Celabinsk komandą 10-2. Sovietmečiu stadione taip pat vykdavo dainų šventės, muzikos pasirodymai, automobilių rodeo, kiti kultūros ir sporto renginiai.

1990 m. Lietuvai atkūrus Nepriklausomybę stadione žaisdavo Lietuvos vyrų futbolo rinktinė, tačiau vėliau stadionas prarado nacionalinio stadiono statusą ir tarptautinės futbolo rungtynės pradėtos rengti S. Dariaus ir S. Girėno stadione Kaune, „Vėtros“ stadione Vilniuje, Marijampolės miesto stadione.

2007 m. tai buvo didžiausias šalies stadionas. 2010 m. stadiono savininkai (ŪBIG) planavo jį griauti ir statyti toje vientoje naują rajoną. Tačiau šiuo sprendimu pastaruoju metu abejojama. Buvo svarstoma įtraukti stadioną į Kultūros vertybių registrą, tačiau visų tam keliamų reikalavimų jis neatitiko. Be to, toks įtraukimas būtų apsunkinęs jo rekonstrukciją.<

2011 m. stadionas uždarytas. 2015 m. „Žalgirio“ stadionas ir jį supančios teritorijos (iš viso 8 ha) už daugiau nei 40 milijonų eurų buvo parduoti nekilnojamo turto bendrovei „Hanner“, kuri stadiono vietoje planuoja gyvenamųjų butų ir ofisų statybą. 2016 m. liepos 5 d. pradėti stadiono griovimo darbai. 

 Finalai 
mini|2023 m. sklypo vaizdas

 Data  Turnyras  Rungtynės  Rezultatas 1947-08-31  1947 m. Tiesos taurė  Kauno „Lokomotyvas“ – Šiaulių „Vėliava“  3–2 1948-10-17  1948 m. Tiesos taurė  Kauno „Inkaras“ – Kauno „Lokomotyvas“  4–0 1950-08-12  1950 m. Tiesos taurė  Šiaulių „Elnias“ – Kauno „Inkaras“  4–0 1953-08-16  1953 m. Tiesos taurė  Kauno „Lima“ – Klaipėdos „Trinyčiai“  4–2 1963-09-01  1963 m. Tiesos taurė  Vilniaus „Saliutas“ – Naujosios Vilnios „Žalgiris“  1–0 1965-09-07  1965 m. Tiesos taurė  Kauno „Inkaras“ – Vilniaus „Saliutas“  4–2 1966-09-04  1966 m. Tiesos taurė  Naujosios Vilnios „Žalgiris“ – Vilniaus „Saliutas“  0–0 (prat.) 1966-09-05  1–0 1971-08-26  1971 m. Tiesos taurė  Vilniaus „Pažanga“ – Panevėžio „Statyba“  1–0 (I rungtynės) 1975-08-10  1975 m. Tiesos taurė  Ukmergės „Vienybė“ – Šiaulių „Statybininkas“  3–0 1976-08-08  1976 m. Tiesos taurė  Kauno „Kelininkas“ – Kapsuko „Sūduva“  2–1 (prat.) 1977-08-14  1977 m. Tiesos taurė  Klaipėdos „Granitas“ – Kauno „Kelininkas“  2–0 1982-08-07  1982 m. Tiesos taurė  Vilniaus „Pažanga“ – Kėdainių „Nevėžis“  2–0 1983-08-13  1983 m. Tiesos taurė  Klaipėdos „Granitas“ – Vilniaus SRT  2–1 (prat.) 1996-06-17  1995–1996 m. LFF taurė  Šiaulių „Kareda-Sakalas“ – Kauno „Inkaras-Grifas“  2–0 1998-05-31  1997–1998 m. LFF taurė  Panevėžio „Ekranas“ – Kauno FBK  1–0 2008-05-17  2007–2008 m. LFF taurė  Kauno FBK – Vilniaus „Vėtra“  2–1

 Šaltiniai 

Kategorija:Vilniaus stadionai